Rosaline Meurer

Rosaline Ufuoma Meurer (kuzaliwa 15 Februari 1992), ni mtayarishaji na mcheza filamu wa Nigeria, mzaliwa wa Gambia. Anajulikana sana kwa uhusika wake katika filamu ya Oasis ya waka 2014 pamoja na uhusika wake kama Kemi Alesinloye katika filamu iliyoandaliwa na Ayo Makun kwa jina la Merry Men: The Real Yoruba Demons mwaka 2018.

Maisha ya Mwanzo na Elimu 
Meurer alikulia nchini Gambia ambapo alipata elimu yake ya msingi. Ana astashahada ya usimamizi wa biashara na pia alisomea upigaji picha.

Kazi
Katika umri wake mdogo, Meurer alipenda sana Ndege (uanahewa) na vyombo vya kupaa, alitamani aje kua mhudumu wa ndege au hata rubani. Alianza kazi kama mwanamitindo akiwa nchini Gambia, kabla ya kuhamia Nigeria mwaka 2009. Kipaji chake kilionekana na muigizaji na mwanasiasa Desmond Elliot  akiwa Gambia mwaka 2009, ambaye alimshauri aanze kujaribu kuigiza nchini Nigeria. Alihamia Lagos, Nigeria na kuanza kazi ya kucheza filamu, alianza katika filamu ya Emem Isong kwa jina la Spellbound mwaka 2009, mwaka 2011 katika filamu ya In the Cupboard (film)|In the Cupboard.

Mwaka 2012, alihusika katika filamu ya Weekend Getaway. Baada ya uhusika wake katika filamu hiyo ya mwaka 2012, aliacha kazi ya uigizaji kwa muda na kurudi masomoni nchini Gambia, baadaye alirudi tena nchini Nigeria na kuendelea na kazi ya uigizaji. Aliporudi mwaka 2014, alikua miongoni mwa wahusika katika filamu ya Oasis, akiwa mhusika kwa jina la Kaylah. Mwaka uliofuatia, alicheza kama Nneka katika filamu ya Damaged Petal, alishiriki pia katika filamu ya Red Card na Open Marriage.

Mwaka 2017, alikua mhusika mkuu katika filamu ya Our Dirty Little Secret. Mwaka huohuo, alikua mhusika kwa jina la Monica katika maonyesho ya televisheni kwa jina la Philip and Polycarp alishiriki pia katika filamu ya The Incredible Father, Pebbles of Love na Our Dirty Little Secret. Baadaye aliachia filmu yake ya kwanza kwa jina la The Therapist's Therapy. Mwaka 2018, alihusika kama Valerie katika filamu ya Eniola Badmus kwa jina la Karma na pia aliigiza kama Kemi Alesinloye katika filamu ya Ayo Makun kwa jina la Merry Men: The Real Yoruba Demons.

Uhisani
Mnamo Mei 25 2017, Meurer aliongoza katika kukarabati mradi wa maji wa soko kuu ya Udu, Udu, Nigeria|Udu, jimbo la Delta. Kama balozi wa makanisa makubwa ya usimamizi wa wanawake na Watoto, alitoa msaada katika kliniki ya wanawake wajawazito na wazazi iliyopo Warri, jimbo la Delta.

Ubia Mwingine
Meurer ni balozi wa Multisheen Ebony. Mwaka 2015, aliteuliwa kua balozi wa “Big Church Foundation on Women and Child”. Alitokeza katika ukurasa wa mbele wa jarida la mwezi Aprili 2017 House Of Maliq Magazine. Mnamo Aprili 2019, alitia Saini ya idhini na DoctorCare247. Miezi minne baadae, alisaini idhini nyingine na Glo.

Maisha binafsi 
Meurer alizaliwa Gambia, baba yake ni mholanzi na mama yake anatokea jimbo la Delta nchini Nigeria. Ni mzaliwa wa kwanza katika familia yenye Watoto watatu.

Sanaa
Filamu
 Mwaka Jina Uhusika Maelezo2009Spellbound2011In the Cupboard (film)|In the Cupboard2012Weekend Getaway2015Damaged PetalNneka2015Red CardKachi2015Open MarriageBecky2016My Sister And I 2017Pebbles of LoveVanessa 2017Our Dirty Little SecretAnita 2017The Incredible FatherSusan2018Merry Men: The Real Yoruba DemonsKemi Alesinloye2018KarmaValerie2019Accidental AffairJenny2020Circle of SinnersBetty TBATable of Men  

Televisheni
 Mwaka  Jina  Uhusika  Maelezo 2014  Oasis  Kaylah  Mhusika mkuu 2017  Philip and Polycarp  Monica  Mhusika mkuu

Tuzo na Teuzi
 Mwaka  Tuzo  Kipengele  Matokeo  Rej 2017City People Movie Awards Muigizaji bora wa kike chipukizi mshiriki  La Mode Green Tuzo maalumu ya utambuzi Mshindi  2016Nigeria Goodwill Ambassador Awards Muigizaji bora ajae Mshindi 

Marejeo 

jamii: Waigizaji filamu wa Nigeria
Jamii:Arts and Feminism 2023